**Ministru kabineta rīkojuma projekta „Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” un Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekti paredz risinājumu, lai 2020. gadā paredzēto un 2021. gadā plānoto valsts budžeta līdzekļu ietvaros, veicot fiskāli neitrālu valsts budžeta līdzekļu iekšēju pārdali, nodrošinātu līdzekļu 1 379 486 *euro* apmērā novirzīšanu Izglītības un zinātnes ministrijas prioritārā pasākuma „Valsts funkciju sporta nozarē izpildes nodrošināšana nemainīgā līmenī” (15\_01\_P) daļējai īstenošanai 2021. gadā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Nepieciešamība 2020. gadā paredzēto un 2021. gadā plānoto valsts budžeta līdzekļu ietvaros veikt fiskāli neitrālu valsts budžeta līdzekļu iekšēju pārdali, lai nodrošinātu līdzekļu 1 379 486 *euro* apmērā novirzīšanu Izglītības un zinātnes ministrijas (turpmāk – IZM) prioritārā pasākuma „Valsts funkciju sporta nozarē izpildes nodrošināšana nemainīgā līmenī” (15\_01\_P) daļējai īstenošanai 2021. gadā. 2. Latvijas Nacionālās sporta padomes (turpmāk – LNSP) 2020. gada 17. jūnija sēdes protokollēmums „Par sporta organizācijām 2020. gadā piešķirtā finansējuma izmantošanas kārtību un nosacījumiem, ņemot vērā Covid-19 infekcijas izplatības dēļ atceltos sporta pasākumus” (prot. Nr.2 3.§, 3.2.5. un 3.2.6. apakšpunkts). 3. Nepieciešamība nodrošināt lietderīgu rīcību ar IZM pamatbudžeta apakšprogrammās ietaupītajiem valsts budžeta līdzekļiem. 4. Covid-19 infekcijas izplatības seku pārvarēšanas likuma 25. pants. 5. Likuma par budžetu un finanšu vadību 9. panta 13. daļas 1. punkts, 9. panta 13.3 daļas 3. punkts un 12. panta pirmā daļa. 6. Saistība ar IZM izstrādāto Ministru kabineta rīkojuma projektu „Grozījumi Ministru kabineta 2017. gada 19. aprīļa rīkojumā Nr. 196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai””, kas tiek virzīts vienotā dokumentu paketē ar šiem Rīkojuma projektiem. 7. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41., 43. un 55. punkts. 8. Ministru prezidenta 2020. gada 14. aprīļa rezolūcija Nr. 2020-1.1.1./38-38. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada valsts budžeta projekta izskatīšanas gaitā tika atbalstīts IZM prioritārais pasākums „Valsts funkciju sporta nozarē izpildes nodrošināšana nemainīgā līmenī” (15\_06\_P), kas paredzēja nodrošināt valsts funkciju sporta nozarē izpildei paredzēto finansējumu vismaz 2017. gada līmenī. Minētais prioritārais pasākums paredzēja papildus finansējumu valsts budžeta programmas 09.00.00 „Sports” apakšprogrammās (09.09., 09.17., 09.21. un 09.25) tikai 2018.–2020.gadā. Ievērojot minēto, 2021. gadā šo apakšprogrammu finansējumam paredzēts būtisks samazinājums (par  2 889 281 *euro*), kā rezultātā identificējamas šāda problēmas (uzskaitītas tikai nozīmīgākās): (1) netiks nodrošināta plānveidīga sportistu gatavošana un dalība sporta sacensībās, kā arī netiks nodrošināts plānveidīgs darbs sporta attīstības veicināšanai; (2) pastāv risks, ka 2021. gadā Latvijas sportisti un komandu sporta spēļu izlases būs jāatsauc no dalības starptautiskajās sporta sacensībās, kurās tiesības startēt sportists/komanda ieguvušas (kvalificējušās) 2019. vai 2020. gadā, kā rezultātā attiecīgi tiks apdraudēta arī iepriekšējos gados ieguldīto līdzekļu lietderība un efektivitāte; (3) ņemot vērā 2014.–2016.gada pieredzi, prognozējams, ka 2021.gada otrajā pusē sporta organizācijas vairākkārt vērsīsies ar objektīviem un pamatoties papildus valsts budžeta līdzekļu pieprasījumiem no valsts budžeta programmas 02.00.00 „Līdzekļi neparedzētiem gadījumiem”. Lai risinātu minēto problēmu, IZM 2021. gada valsts budžeta projekta sagatavošanas procesā iesniedza prioritāro pasākumu „Valsts funkciju sporta nozarē izpildes nodrošināšana nemainīgā līmenī” (15\_01\_P), kas paredzēja nodrošināt valsts funkciju sporta nozarē izpildei paredzēto finansējumu pamatfunkciju izpildē nemainīgā līmenī, tādejādi nepieļaujot sporta nozares finansējuma samazinājumu un nodrošinot plānveidīgu darbu sporta nozares attīstības veicināšanai. Lai gan ierobežotu valsts budžeta līdzekļu dēļ minētais prioritārais pasākums netika atbalstīts, IZM turpināja meklēt līdzekļus tā īstenošanai vismaz daļējā apjomā.  Izvērtējot potenciālos valsts budžeta līdzekļu avotus, kurus varētu novirzīt minētā prioritārā pasākuma īstenošanai, konstatējams:  (1) Valsts kontrole revīzijas ziņojumā par IZM 2019. gada pārskatu[[1]](#footnote-1) (Nr. 2.4.1-19/2019) ietvēra izskatāmo atbilstības jautājumu: „Vai IZM ir nodrošinājusi piešķirtā valsts budžeta finansējuma (dotāciju) brīvpusdienu nodrošināšanai 1.–4.klases izglītojamajiem izlietojumu atbilstoši mērķim normatīvajos aktos noteiktajā kārtībā un apjomā”. Valsts kontroles ieskatā attiecībā uz brīvpusdienu nodrošināšanai 1.–4.klases izglītojamajiem piešķirtajiem valsts budžeta līdzekļiem nav tikusi nodrošināta tādas gadskārtējā valsts budžeta likumā noteiktās apropriācijas izpildes kontroles sistēmas izveide, kas paredzētu, ka pašvaldības, kuras saimnieciskā gada laikā ir saņēmušas valsts pamatbudžeta kontā transferta ieņēmumus no dotācijas no vispārējiem ieņēmumiem un nav tos izlietojušas, veic transferta atlikuma atmaksu līdz saimnieciskā gada beigām. Pienākums veikt attiecīgu atmaksu valsts budžetā izriet no Ministru kabineta 2010. gada 28. decembra noteikumu Nr. 1220 „Asignējumu piešķiršanas un izpildes kārtība” 48. un 49. punkta. Ievērojot minēto, IZM norādīja Rīgas pilsētas pašvaldībai, ka tai piešķirtos valsts budžeta līdzekļus, kas bija paredzēti izglītojamo ēdināšanai līdz 2019. gada 31. decembrim, tā nebija tiesīga izlietot citam mērķim, un tādējādi neizlietotais finansējums atmaksājams valsts budžetā. Rīgas domes Izglītības, kultūras un sporta departaments 2020. gada 28. jūlija vēstulē Nr. DIKS-20-1852-nd, piekrītot IZM prasībai, ierosināja samazināt finansējuma ieņēmumu daļu, ko plānots pārskaitīt pašvaldībai brīvpusdienu nodrošināšanai 1.-4. klašu izglītojamiem 2020. gada septembra, oktobra, novembra, decembra mēnešiem, attiecīgi par šo summu samazinot iepriekšējo gadu neizlietotā atlikuma (2 128 174,02 *euro*) apmēru, kam IZM arī piekrita. Iepriekšminētā rezultātā IZM jau veic un turpinās veikt ieturējumu Rīgas pašvaldībai sākot no 2020. gada septembrim aprēķinātā finansējuma 1.–4. klašu izglītojamo ēdināšanas nodrošināšanai par neizlietoto valsts budžeta līdzekļu apmēru 2 128 174,02 *euro*, kas Rīgas pašvaldībā netika izlietots 1.–4. klašu izglītojamo ēdināšanas nodrošināšanai uz 2019. gada 31. decembri. No minētā ietaupījuma sporta nozares vajadzībām (IZM prioritārā pasākuma „Valsts funkciju sporta nozarē izpildes nodrošināšana nemainīgā līmenī” (15\_01\_P) daļējai īstenošanai 2021. gadā) IZM rosina pārdalīt 808 484 *euro*.  (2) Covid-19 pandēmijas rezultātā 2020. gadā pasaulē nenorisinās daudzas iepriekš plānotas nozīmīgas sporta sacensības, tai skaitā uz 2021. gadu ir pārceltas Vasaras Olimpiskās spēles Tokijā, kā rezultātā biedrība „Latvijas Olimpiskā komiteja” (turpmāk – LOK) ir informējusi IZM par līdzekļu atlikumu no 2020. gada valsts budžeta apakšprogrammas 09.21.00 „Augstas klases sasniegumu sports” piešķirtajiem valsts budžeta līdzekļiem 327 699 *euro* apmērā, kurus IZM rosina pārdalīt sporta nozares vajadzībām.  (3) Covid-19 pandēmijas rezultātā 2020. gadā Latvijā nenotiks vairāki iepriekš plānoti starptautiski sporta pasākumi, kā arī netiks organizēti vairāki biedrības „Latvijas Sporta federāciju padome” (turpmāk – LSFP) organizētā konkursā atbalstīti sabiedriski nozīmīgi tautas un skolu jaunatnes sporta pasākumi, kā rezultātā LSFP ir informējusi IZM par līdzekļu atlikumu no 2020. gada valsts budžeta apakšprogrammas 09.09.00 „Sporta federācijas un sporta pasākumi” 188 303 *euro* apmērā, kurus IZM rosina pārdalīt sporta nozares vajadzībām.  (4) Covid-19 pandēmijas rezultātā Latvijā nenotiks 2020. gada Eiropas čempionāts kadetiem džudo, kura līdzfinansēšanai no 2020. gada IZM budžeta apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā” tika paredzēti 55 000 *euro*, kurus IZM rosina pārdalīt sporta nozares vajadzībām.  LNSP 2020. gada 17. jūnija sēdē, izskatot jautājumu par sporta organizācijām 2020. gadā piešķirtā finansējuma izmantošanas kārtību un nosacījumiem, ņemot vērā Covid-19 infekcijas izplatības dēļ atceltos sporta pasākumus, attiecībā uz sporta pasākumiem, kuru organizēšanai bija plānots līdzfinansējums no 2020. gada IZM budžeta apakšprogrammas 09.09.00 „Sporta federācijas un sporta pasākumi” un apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā”, tika nolemts (prot. Nr.2 3.§, 3.2.5. un 3.2.6. apakšpunkts), ka šajās apakšprogrammās ietaupītie līdzekļi apropriācijas kārtībā ir pārdalāmi uz valsts budžeta programmu 02.00.00 „Līdzekļi neparedzētiem gadījumiem”, no kuras ar Ministru kabineta lēmumu tālāk tie var tikt novirzīti citu pasākumu līdzfinansēšanai. Minētais atbilst arī Ministru prezidenta 2020. gada 14. aprīļa rezolūcijā Nr. 2020-1.1.1./38-38 noteiktam.  Ievērojot minēto, kā arī, ņemot vērā Covid-19 infekcijas izplatības seku pārvarēšanas likuma 25. pantā noteikto (par finanšu ministra tiesībām veikt apropriācijas izmaiņas, tai skaitā apropriācijas samazināšanu vai pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas ir to izskatījusi un nav iebildusi), kā arī, ņemot vērā Likuma par budžetu un finanšu vadību 9. panta 13.3 daļas 3. punktā noteikto (par finanšu ministra tiesībām veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram gadskārtējā valsts budžeta likumā noteiktās apropriācijas ietvaros, ja ir pieņemts Ministru kabineta lēmums par apropriācijas pārdali un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali), IZM rosina veikt apropriācijas 1 379 486 *euro* apmērā pārdali no IZM budžeta apakšprogrammām (tai skaitā tai skaitā 808 484 *euro* apmērā no apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem”, 327 699 *euro* apmērā no apakšprogrammas 09.21.00 „Augstas klases sasniegumu sports”, 188 303 *euro* apmērā no apakšprogrammas 09.09.00 „Sporta federācijas un sporta pasākumi” un 55 000 *euro* apmērā no apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā”) uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”, lai nodrošinātu pārdalīto valsts budžeta līdzekļu tālāku novirzīšanu IZM prioritārā pasākuma „Valsts funkciju sporta nozarē izpildes nodrošināšana nemainīgā līmenī” (15\_01\_P) daļējai īstenošanai 2021. gadā.  Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa. IZM ieskatā valsts funkciju sporta nozarē izpildes nodrošināšanu nemainīgā līmenī var klasificēt kā valstiski īpaši nozīmīgu pasākumu, jo (1) tas ļaus nodrošināt plānveidīgu sportistu gatavošanu un dalību sporta sacensībās, kā arī nodrošināt plānveidīgu darbu sporta attīstības veicināšanai; (2) tas mazinās risku, ka 2021. gadā Latvijas sportisti un komandu sporta spēļu izlases būs jāatsauc no dalības starptautiskajās sporta sacensībās, kurās tiesības startēt sportists/komanda ieguvušas (kvalificējušās) 2019. vai 2020. gadā, kā rezultātā attiecīgi netiks apdraudēta arī iepriekšējos gados ieguldīto līdzekļu lietderība un efektivitāte.  Lai nodrošinātu valsts budžeta līdzekļu tālāku novirzīšanu IZM prioritārā pasākuma „Valsts funkciju sporta nozarē izpildes nodrošināšana nemainīgā līmenī” (15\_01\_P) daļējai īstenošanai 2021. gadā, IZM rosina šos līdzekļus (1 379 486 *euro*) sākotnēji 2020. gadā novirzīt IZM pārskaitīšanai LOK valsts galvoto aizdevuma atmaksai, tai skaitā (a) 385 985 *euro* novirzīt Liepājas Olimpiskā centra projekta īstenošanai saņemtā valsts galvotā aizdevuma 2021. gada maksājuma atmaksai, tādējādi nodrošinot saistību izpildi 2020. gadā [šis būts pēdējais maksājums par šo valsts galvoto aizdevumu); (b) 993 501 *euro* novirzīt Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu 2021. gada maksājuma daļējai atmaksai, tādējādi nodrošinot saistību daļēju izpildi 2020. gadā. Iepriekšminētā rezultātā, veicot ātrāku saistību izpildi, 2021. gada IZM valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” tiek ietaupīti valsts budžeta līdzekļi 1 379 486 *euro* apmērā, kurus, iesniedzot attiecīgus fiskāli neitrālus priekšlikumus likumprojekta „Par valsts budžetu 2021. gadam” un likumprojekta „Par vidēja termiņa budžeta ietvaru 2021., 2022. un 2023. gadam” izskatīšanai Saeimā otrajā lasījumā, ir iespējams iekšēji pārdalīt uz citām 2021. gada IZM budžeta programmas 09.00.00 „Sports” apakšprogrammām (09.09., 09.17., 09.21. un 09.25) prioritārā pasākuma „Valsts funkciju sporta nozarē izpildes nodrošināšana nemainīgā līmenī” (15\_01\_P) daļējai īstenošanai 2021. gadā.  Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas „Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā. Ņemot vērā, ka jautājums ir saistīts ar veicamo apropriācijas pārdali no IZM pamatbudžeta apakšprogrammām uz budžeta programmu 02.00.00 „Līdzekļi neparedzētiem gadījumiem”, lai nodrošinātu nepieciešamo finansējumu, tad arī šajā gadījumā ir nepieciešama Saeimas Budžeta un finanšu (nodokļu) komisijas piekrišana.  Ievērojot minēto, IZM ir izstrādājusi:  (1) Ministru kabineta rīkojuma projektu „Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 „Līdzekļi neparedzētiem gadījumiem””, kas paredz (a) atbalstīt apropriācijas pārdali no IZM pamatbudžeta apakšprogrammām uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”  1 379 486 *euro* apmērā, tai skaitā 808 484 *euro* apmērā no apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem”, 327 699 *euro* apmērā no apakšprogrammas 09.21.00 „Augstas klases sasniegumu sports”, 188 303 *euro* apmērā no apakšprogrammas 09.09.00 „Sporta federācijas un sporta pasākumi” un  55 000 *euro* apmērā no apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā”; (b) uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei, kā arī uzdevumu IZM nodrošināt, ka LOK un LSFP līdz 2020. gada 3. novembrim atmaksā neizlietotos valsts budžeta līdzekļus; (c) uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali;  (2) Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, kas paredz (a) uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM 1 379 486 *euro* pārskaitīšanai LOK valsts galvoto aizdevumu atmaksai, tai skaitā [a] 385 985 *euro* Liepājas Olimpiskā centra projekta īstenošanai saņemtā valsts galvotā aizdevuma 2021. gada maksājuma atmaksai, tādējādi nodrošinot saistību izpildi 2020. gadā un [b] 993 501 *euro* Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu 2021. gada maksājuma daļējai atmaksai, tādējādi nodrošinot saistību daļēju izpildi 2020. gadā; (b) uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei, kā arī uzdevumu IZM nodrošināt, ka LOK valsts budžeta līdzekļus valsts galvoto aizdevumu 2021. gada maksājumiem izlieto līdz 2020. gada 15. decembrim; (c) uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali;  (3) Ministru kabineta sēdes protokollēmuma projektu (turpmāk – Protokollēmuma projekts), kas paredz (a) atbalstīt IZM priekšlikumu par finanšu resursu 1 379 486 *euro* apmērā ietaupījuma, kas 2021. gada valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” rodas pēc valsts budžeta līdzekļu piešķiršanas LOK valsts galvoto aizdevumu 2021. gada maksājumu daļējai atmaksai 2020. gadā, novirzīšanu IZM prioritārā pasākuma „Valsts funkciju sporta nozarē izpildes nodrošināšana nemainīgā līmenī” (15\_01\_P) daļējai īstenošanai 2021. gadā; (b) uzdevumu IZM iesniegt priekšlikumus likumprojekta „Par valsts budžetu 2021. gadam” un likumprojekta „Par vidēja termiņa budžeta ietvaru 2021., 2022. un 2023. gadam” izskatīšanai Saeimā otrajā lasījumā, paredzot [a] finansējuma samazinājumu 2021. gada valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” par 1 379 486 *euro*; [b] finansējuma palielinājumu 2021. gada valsts budžeta apakšprogrammā 09.09.00. „Sporta federācijas un sporta pasākumi” par 275 000  *euro*; [c] finansējuma palielinājumu 2021. gada valsts budžeta apakšprogrammā 09.17.00. „Dotācija komandu sporta spēļu izlašu nodrošināšanai” par  139 189  *euro*; [d] finansējuma palielinājumu 2021. gada valsts budžeta apakšprogrammā 09.21.00. „Augstas klases sasniegumu sports” par  875 252  *euro*; [e] finansējuma palielinājumu 2021. gada valsts budžeta apakšprogrammā 09.25.00. „Dotācija biedrībai „Latvijas Paralimpiskā komiteja” pielāgotā sporta attīstībai” par 90 045  *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektus un Protokollēmuma projektu izstrādāja IZM. Rīkojuma projekta un Protokollēmuma projekta izstrādes procesā notikušas konsultācijas ar LOK, LSFP un biedrību „Latvijas Džudo federācija”. |
| 4. | Cita informācija | Rīkojuma projekti un Protokollēmuma projekts tiešā veidā attiecas uz budžeta un finanšu politiku. Pastarpināti Rīkojuma projekti un Protokollēmuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekti šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | izmaiņas, salīdzinot ar vidēja termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X  **0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Finansējums 1 379 486 *euro* apmērā tiks pārdalīts no IZM pamatbudžeta apakšprogrammām (tai skaitā tai skaitā 808 484 *euro* apmērā no apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem”, 327 699 *euro* apmērā no apakšprogrammas 09.21.00 „Augstas klases sasniegumu sports”, 188 303 *euro* apmērā no apakšprogrammas 09.09.00 „Sporta federācijas un sporta pasākumi” un 55 000 *euro* apmērā no apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā”, kā rezultātā šajās apakšprogrammās līdzekļi samazināsies) uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem” (kā rezultātā šajā apakšprogrammā līdzekļi palielināsies). Vienlaikus visi pārdalītie līdzekļi 1 379 486 *euro* apmērā no budžeta programmas 02.00.00 „Līdzekļi neparedzētiem gadījumiem” tiks piešķirti IZM pārskaitīšanai LOK valsts galvoto aizdevuma atmaksai, tai skaitā (a) 385 985 *euro* Liepājas Olimpiskā centra projekta īstenošanai saņemtā valsts galvotā aizdevuma 2021. gada maksājuma atmaksai un 993 501 *euro* Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu 2021. gada maksājuma daļējai atmaksai. Tādejādi Rīkojuma projektiem nav tieša ietekme uz budžeta ieņēmumiem vai izdevumiem.  Tieša ietekme uz budžeta ieņēmumiem un izdevumiem nav arī Protokollēmuma projektam, jo 2021. gada valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” finansējums par 1 379 486 *euro* samazināsies, bet vienlaikus visi ietaupītie līdzekļi tiks pārdalīti uz citām uz citām 2021. gada IZM budžeta programmas 09.00.00 „Sports” apakšprogrammām prioritārā pasākuma „Valsts funkciju sporta nozarē izpildes nodrošināšana nemainīgā līmenī” (15\_01\_P) daļējai īstenošanai 2021. gadā, kā rezultātā (a) 2021. gada valsts budžeta apakšprogrammā 09.09.00. „Sporta federācijas un sporta pasākumi” finansējums palielināsies par 275 000 *euro*; (b) 2021. gada valsts budžeta apakšprogrammā 09.17.00. „Dotācija komandu sporta spēļu izlašu nodrošināšanai” finansējums palielināsies par 139 189 *euro*; (c) 2021. gada valsts budžeta apakšprogrammā 09.21.00. „Augstas klases sasniegumu sports” finansējums palielināsies par 875 252 *euro*; (d) 2021. gada valsts budžeta apakšprogrammā 09.25.00. „Dotācija biedrībai „Latvijas Paralimpiskā komiteja” pielāgotā sporta attīstībai” finansējums palielināsies par 90 045 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektiem un Protokollēmuma projektam nav ietekme uz amata vietu skaita izmaiņām. | | | | | | |
| 8. Cita informācija | IZM, slēdzot līgumu ar LOK par valsts budžeta līdzekļu piešķiršanu valsts galvoto aizdevuma atmaksai, noteiks par pienākumu LOK saņemtos valsts budžeta līdzekļus valsts galvoto aizdevumu 2021. gada maksājumiem izlietot līdz 2020. gada 15. decembrim.  Ņemot vērā faktu, ka jautājums ir saistīts ar valsts galvoto aizdevumu atmaksu un izmaiņām valsts budžeta ilgtermiņa saistībās, IZM ir izstrādājusi un ar Rīkojuma projektiem un Protokollēmuma projektu vienotā dokumentu paketē tiek virzīts Ministru kabineta rīkojuma projekts „Grozījumi Ministru kabineta 2017. gada 19. aprīļa rīkojumā Nr. 196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai””, kas precizē valsts budžeta ilgtermiņa saistības Liepājas Olimpiskā centra projekta īstenošanai, Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu atmaksai paredzēto valsts budžeta ilgtermiņa saistību sadalījumu 2020. un 2021. gadā.  Pēc Rīkojuma projektu pieņemšanas Ministru kabineta 2018. gada 17. jūlija noteikumos Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” noteiktā kārtībā IZM sagatavos un iesniegs Finanšu ministrijā pieprasījumu valsts budžeta līdzekļu 1 379 486 *euro* apmērā apropriācijas pārdalei, kā arī valsts budžeta līdzekļu 1 379 486 *euro* piešķiršanai no valsts budžeta programmas 02.00.00 „Līdzekļi neparedzētiem gadījumiem”. Tāpat IZM iesniegs Finanšu ministrijā pieprasījumu valsts pamatbudžeta ilgtermiņa saistību izmaiņām.  Tāpat pēc Rīkojuma projektu pieņemšanas atbilstoši Protokollēmuma projekta 3. punktā dotam uzdevumam IZM iesniegs attiecīgus priekšlikumus likumprojekta „Par valsts budžetu 2021. gadam” un likumprojekta „Par vidēja termiņa budžeta ietvaru 2021., 2022. un 2023. gadam” izskatīšanai Saeimā otrajā lasījumā. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekti šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekti šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekti šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīkojuma projektu un Protokollēmuma projekta izpildi nodrošinās IZM sadarbībā ar Finanšu ministriju. Par finansējuma piešķiršanu tiks slēgts līgums ar LOK. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekti un Protokollēmuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

1. [*https://lrvk.gov.lv/lv/getrevisionfile/29506-rh3BDKMzK9pzgBWE4JybRWZ6Fd8WRbe4.pdf*](https://lrvk.gov.lv/lv/getrevisionfile/29506-rh3BDKMzK9pzgBWE4JybRWZ6Fd8WRbe4.pdf) [↑](#footnote-ref-1)